Dayîka Dîrre Gornu ya ke lajêkê ci wexto ke gerîlayê Têgêrayîşê Azadîye bibi şehîd kewtbi, mêrdeyê ci û lajê ci yo bîn zî cînayetanê faîlanê meçhulan de ameybî qetilkerdene Arnhem de ameye yadkerdene.
Merasîm Merkezê Komelê Demokratîkî yê Kurdan de ame kerdene. Qiseykerdişan ra dima mewlud ame wendene û loqme ame vilakerdene.
Lajê Dîrre Gornu Ahmet Gornu serra 1978î de beşdarê PKKyî bibi. Ahmet Gornu mabênê serranê 1980-88î de garîlatîye kerde û serra 1988î de şerêk de şehîd kewt.Lajo bîn ê Dîrre Gornu Ekrem zî 24ê temmuza 1992î de Êlih de mêrdeyê Dîrre Îzzettîn Gornu reyde Edene de ameybî qetilkerdene.Lajê Dîrre Gornu yo bîn Aydin Gornu zî 16ê êlula 1992î de ame gulenayene û felç bi. Cenazeya Dîrre Gornu roja 25ê kanûne de Êlih de ameyebî definkerdene.
